OzLabs/hebrew-wiki-articles huggingface dataset:
יחסי רוסיה–תימן

יחסי רוסיה–תימן הם יחסי החוץ שבין רוסיה ותימן. שתי המדינות נהנות מיחסים חמים וידידותיים שראשיתם למעלה ממאה שנה. רוסיה תמכה הן ברפובליקה הערבית של תימן והן ברפובליקה הדמוקרטית העממית של תימן במספר הזדמנויות וכוננה עמם יחסים קרובים. לאחר האיחוד התימני, שתי המדינות מקיימות קשרים הדוקים.

== יחסים בילטרליים ==
שגרירות תימן במוסקבה
היחסים בין רוסיה לתימן החלו לפני יותר משמונים שנה. ממלכת תימן וברית המועצות חתמו על הסכם ידידות ושיתוף פעולה ב-1 בנובמבר 1928. במסגרת האמנה ממשלת ברית המועצות הכירה בעצמאות תימן.

ב־1938 החזירה ברית המועצות את כלל אנשיה ממלכת תימן.

האמנה חודשה לראשונה בשנת 1939, אך בגלל מלחמת העולם השנייה היחסים נקטעו. בשנת 1955 חתמו תימן וברית המועצות על הסכם לשיתוף פעולה כלכלי. 

ב־1956 חודשו היחסים בין המדינות, במהל ביקור של יורש העצר מוחמד אל-בדר במספר מדינות מזרח־אירופאיות.

באוקטובר 1962 הפכה ברית המועצות למדינה הראשונה בעולם שהכירה ב, הרפובליקה שהקימו הפרו־נאצריסטים במלחמת האזרחים בצפון תימן. ב-21 במרץ 1964, הרפובליקה הערבית תימנית וברית המועצות חתמו על חוזה ידידות, בנוסף לחיזוק היחסים הכלכליים והצבאיים בין המדינות. ב-3 בדצמבר 1967 הכירה ברית המועצות ברפובליקה הדמוקרטית העממית של תימן ובשנת 1968 כוננו שתי המדינות יחסים דיפלומטיים וצבאיים חזקים. בנוסף לברית המועצות, הרפובליקה העממית הדמוקרטית של תימן כוננה קשרים הדוקים עם הרפובליקה העממית של סין, קובה, גרמניה המזרחית והארגון לשחרור פלסטין. לברית המועצות היו יחסים קרובים וידידותיים עם צפון תימן ודרום תימן. לאחר האיחוד התימני ב-22 במאי 1990 הכירה ברית המועצות ברפובליקה של תימן. לאחר התפרקות ברית המועצות, הרפובליקה של תימן הכירה בפדרציה הרוסית ב-3 בדצמבר 1991. מאז היחסים בין רוסיה לתימן היו קרובים מאוד וידידותיים. נשיא תימן עלי עבדאללה סאלח ביקר במוסקבה במספר הזדמנויות, ונפגש עם נשיאי רוסיה ולדימיר פוטין ודמיטרי מדבדב.

==נציגויות דיפלומטיות==
תימן מחזיקה ברוסיה שגרירות במוסקבה בלבד, מאידך, רוסיה מחזיקה בתימן שגרירות בצנעא בלבד.

== קישורים חיצוניים ==

==הערות שוליים==
מרקו פופוביץ'

מרקו פופוביץ (בקרואטית: Marko Popović; נולד ב-12 ביוני 1982) הוא כדורסלן עבר קרואטי, אשר היה פעיל בין השנים 1998–2019. ממוצעיו הכוללים ביורוליג (8 עונות) הם 12.5 נקודות, 2.8 אסיסטים ו-1.7 ריבאונדים למשחק, וממוצעיו ביורוקאפ (7 עונות) הם 14.0 נקודות, 3.9 אסיסטים ו-2.1 ריבאונדים למשחק.

==נעורים וקריירת מכללות==
פופוביץ' נולד בזאדאר שבקרואטיה, אשר הייתה אז חלק מהרפובליקה הפדרלית הסוציאליסטית של יוגוסלביה. אביו, פטר פופוביץ', שיחק בקבוצות זאדאר ודוברבה זאגרב בין השנים 1976–1997. מרקו החל את קריירת הכדורסל שלו בקבוצת הנוער של זאדאר בשנת 1991, ובין השנים 1994–1996 שיחק במועדון ציבונה זאגרב בעת שאביו שיחק בדוברבה. בשנת 1997 חזרה המשפחה לזאדאר, ובעונת 1998/1999 שיחק פופוביץ' לראשונה בקבוצת הבוגרים של מועדון הכדורסל. בעונת 1999/2000 זכה עם הקבוצה בגביע הקרואטי בכדורסל – גביע קרשימיר צ'וסיץ'.

בקיץ 2000 עבר פופוביץ' לארצות הברית והחל ללמוד באוניברסיטת דרום איידהו מליגת המכללות השנייה. לאחר עונה אחת בלבד בקבוצת הכדורסל של האוניברסיטה עזב פופוביץ' את לימודיו וחזר לשחק בזאדאר.

==קריירת מועדונים==
בעונת זכה עם זאדאר באליפות הליגה האדריאטית, לאחר שגברה במשחק הגמר על מכבי תל אביב בתוצאה 91–88. במשחק הגמר קלע פופוביץ' 27 נקודות, ובסיומו זכה בתואר ה-MVP של הפיינל פור.

בקיץ 2003 עבר לשחק בוולנסיה מליגת העל הספרדית, אך לאחר כחצי עונה חזר לקרואטיה כשחתם על חוזה בציבונה זאגרב. בסיום אותה עונה זכה עם ציבונה באליפות הליגה הקרואטית.

לקראת עונת עבר לאפס פילזן הטורקית, וסייע לה לזכות בגביע הטורקי.

בשנים 2006–2008 שיחק עבור ז'לגיריס קובנה, וזכה עמה פעמיים באליפות הליגה הליטאית, פעמיים בגביע הליטאי ופעם אחת באליפות הליגה הבלטית.

בשנת 2008 הצטרף לאוניקס קאזאן הרוסית, וסייע לה לזכות בגביע הרוסי לשנת 2009. בעונת 2011 הוביל את קאזאן לזכייתה הראשונה באליפות היורוקאפ, ונבחר ל-MVP של הפיינל פור לאחר שקלע 18 נקודות מול סביליה במשחק הגמר.

בשנת 2011 חזר לשחק בז'לגיריס, ובשתי העונות הבאות זכה עמה באליפות הליגה הבלטית, בגביע הליטאי ובשתי אליפויות ליטא.

בקיץ 2013 חתם על חוזה בחימקי מוסקבה, במדיה זכה באליפות היורוקאפ בעונת 2014/2015.

בין השנים 2015–2019 שיחק עבור פואנלברדה הספרדית. בפברואר 2017 הפך לשיאן הנקודות של ליגת היורוקאפ, אך בהמשך אותה עונה שברו את שיאו בויאן דובלייביץ' ורפא מרטינס. בסיום עונת 2018/2019 פרש פופוביץ' ממשחק, בגיל 36.

==נבחרת קרואטיה==
בשנת 2000 השתתף פופוביץ' באליפות אירופה בכדורסל עד גיל 18 כשחקן נבחרת קרואטיה, וזכה עמה במדליית הכסף. במשחק הגמר קלע פופוביץ' 17 מול נבחרת צרפת, אך נבחרתו הפסידה בתוצאה 64–65. באליפות אירופה עד גיל 20 לשנת 2002 הוביל פופוביץ' את כל שחקני הטורניר בממוצעי נקודות (25.0) ואסיסטים (7.1) למשחק, אך קרואטיה סיימה במקום השמיני מתוך 12 נבחרות.

בטורניר אליפות אירופה בכדורסל 2003 השתתף לראשונה במשחקי נבחרת קרואטיה הבוגרת, ובהמשך שיחק במדיה באליפויות אירופה 2005, 2007, 2009, 2011 ו-2017, וכן במשחקי אולימפיאדת בייג'ינג (2008) ובאליפות העולם בכדורסל 2010.

==קישורים חיצוניים==

==הערות שוליים==

קטגוריה:כדורסלנים קרואטים
קטגוריה:כדורסלני נבחרת קרואטיה
קטגוריה:כדורסלני ק. ק. זאדאר
קטגוריה:כדורסלני ולנסיה
קטגוריה:כדורסלני ציבונה זאגרב
קטגוריה:כדורסלני אנאדולו אפס
קטגוריה:כדורסלני ז'לגיריס קובנה
קטגוריה:כדורסלני אוניקס קאזאן
קטגוריה:כדורסלני חימקי
קטגוריה:כדורסלני פואנלברדה
קטגוריה:כדורסלנים באולימפיאדת בייג'ינג (2008)
קטגוריה:קרואטים שנולדו ב-1982
רגלים כפולים

בשחמט, רגלים כפולים הוא מצב בו שני רגלים מאותו הצבע עומדים על אותו טור. מצב כזה יכול להיווצר רק כאשר רגלי מכה כלי, שנמצא בטור שבו שוכן רגלי מאותו הצבע. בתרשים שמשמאל ניתן לראות כי הרגלים בטורים ב' ו-ה' כפולים.

ברוב המקרים, רגלים כפולים נחשב לחולשה, בגלל חוסר יכולתם להגן זה על זה. חוסר יכולת זה מורגש בעיקר לקראת סיום המשחק, ומקשה להשיג פריצת דרך שיכולה ליצור רגלי חופשי , שיכול להוות גורם מכריע בשלב זה של המשחק. במקרה של רגלים כפולים מבודדים, חולשה זו רק מחמירה. מספר אסטרטגיות ופתיחות בשחמט מבוססות על הכבדה על היריב עם רגלים כפולים, חולשה אסטרטגית.

עם זאת, ישנם מקרים שבהם קבלת רגלים כפולים יכולה להוות יתרון, מכיוון שזו עשויה לפתוח טור לצריח, או מכיוון שהרגלים הכפולים מבצעים פעולה שימושית, כמו הגנה על משבצות חשובות. כמו כן, אם היריב אינו מסוגל לתקוף ביעילות את הרגלים, חולשתם קטנה או אף חסרת משמעות. ישנן גם מספר פתיחות המסכימות לקבל רגלים כפולים כדי לזכות ביתרון אסטרטגי, לדוגמה וריאציית שני הפרשים בהגנת אלכין.

== סוגי רגלים כפולים ==

ישנם מצבים שונים של רגלים כפולים (ראה תרשים). רגלים כפולים מהווים חיסרון מארבעה שיקולים:

# חוסר ניידות, הרגלי התחתון חסום מלהתקדם על ידי הרגלי שנמצא מעליו ובשביל לקדם אותו יש להזיז קודם את הרגלי העליון ובכך להפסיד טמפו.
# חוסר היכולת לתפקד כרגלי רגיל.
# במרבית המקרים לא ניתן יהיה לבצע החלפת כלים עם הרגלי המקביל של היריב.
# פגיעוּת גבוהה, הרגלי העליון לא יכול להיות מוגן מתחתיו על ידי צריח. הרגלים הכפולים בטור ב הם במצב הטוב ביותר, מכיוון שהרגלי התחתון מגן על הרגלי שבמשבצת ג1, בנוסף מהווה הגנה טובה מול שני הרגלים המקבילים של היריב. אחריהם הרגלים בטור ו, שמוגנים על ידי המלך ומהווים הגנה יעילה מהרגלים של היריב. הרגלים בטור ח נמצאים במצב הגרוע ביותר מכיוון ששניהם נחסמים על ידי רגלי אחד של היריב, ובכך הרגלי התחתון בעל ערך מועט.

== שילוש וריבוע רגלים ==
ייתכן מצב שבו שלושה רגלים ניצבים באותו הטור (או יותר). התרשים מראה עמדה ממשחקם של לובומיר קבלק - בובי פישר, בשנת 1967. שלושת הרגלים נשארו באותו הטור עד סוף המשחק במהלך ה-28 (תיקו).

דוגמאות לעמדות בהן היו ארבעה רגלים באותו הטור ניתן למצוא במשחק אלכסנדר אלכין - ולדימיר ננרוקוב, ב-1907, ובמשחקם של ג'ון ואן דר ויל - ולסטימיל הורט, ב-1981. המקרה הארוך ביותר שארבעה רגלים באותו הטור שרדו היה קוואס - בארט', בלטונברני 1994, שנמשך 23 מהלכים. המשחק הוכרע בתיקו בהסכמה והעמדה הסופית מדגימה את חולשתם של הרגלים הנותרים (ראו תרשים).

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מונחים בשחמט
אוסטין מונטגו

אוסטין מונטגו (באנגלית: Austin Montego) היא מכונית משפחתית מתוצרת Austin Motor Company אשר יוצרה בין השנים 1984–1988 על ידי הקוֹנְגְּלוֹמֵרָט הבריטי British Leyland (שם מלא: British Leyland Motor Corporation Ltd, ראשי תיבות: BLMC), ובין השנים 1988–1995 על ידי הקונגלומרט Rover Group (שם רשמי: The Rover Group Limited).

==תצורות==
* 4 דלתות - סדאן.
* 5 דלתות - סטיישן.

==="אוסטין מונטגו"===

* "אוסטין מונטגו" הושק ב-25 באפריל 1984.
* יוצרו 571,460 יחידות.
* 4-5 נוסעים (דגם סדאן).
* מנוע קדמי.
* סוגי מנוע: מנועי בנזין, מנוע דיזל.
* סוג הנעה: הנעה קדמית.
* קיבולת מכל דלק - 50 ליטר.

===תאוצות===
* בין 0-100 קמ"ש היא 14.0 שניות (דגם מנוע 1.3 ליטר).
* בין 0-100 קמ"ש היא 11.7 שניות (דגם מנוע 1.6 ליטר).
* בין 0-100 קמ"ש היא 10.2 שניות (דגם מנוע 2.0 ליטר המפיק 103 כ"ס).
* בין 0-100 קמ"ש היא 9.5 שניות (דגם מנוע 2.0 ליטר המפיק 117 כ"ס).
* בין 0-100 קמ"ש היא 7.7 שניות (דגם מנוע מגדש טורבו 2.0 ליטר המפיק 152 כ"ס).
* בין 0-100 קמ"ש היא 13.5 שניות (דגם מנוע טורבו דיזל 2.0 ליטר).

===דגמים===
* "1.3".
* "1.6".
* "2.0 EFi MG".
* "2.0 Turbo MG".
* "2.0 turbodiesel".

==תמונות==
<gallery mode="packed" heights="100">
קובץ:Austin Montego gold 1984.jpg| "אוסטין מונטגו", שנת 1984
קובץ:MHV Austin Montego 01.jpg| "אוסטין מונטגו"
קובץ:MHV Austin Montego 02.jpg| "אוסטין מונטגו"
קובץ:1986 Austin Montego Mayfair 1.6.jpg| "אוסטין מונטגו", שנת 1986
קובץ:1986 Austin Montego Mayfair 1.6 Rear.jpg| "אוסטין מונטגו", שנת 1986
קובץ:Austin Montego Countryman.jpg| "אוסטין מונטגו" - סטיישן
קובץ:1987 Austin Montego Mayfair Estate (8728419286).jpg| "אוסטין מונטגו", שנת 1987 - סטיישן
קובץ:1987 Austin Montego Mayfair Estate (8725873814).jpg| "אוסטין מונטגו", שנת 1987 - סטיישן
</gallery>

==ראו גם==
* אוסטין A30
* אוסטין A40 פארינה
* אוסטין 1100
* אוסטין ויקטוריה
* אוסטין מקסי

== קישורים חיצוניים ==

* 
* [https://maestro.org.uk/montego/ "אוסטין מונטגו" - היסטוריה] (maestro.org.uk/montego)

==הערות שוליים==

קטגוריה:מכוניות משפחתיות
קטגוריה:מכוניות סטיישן
קטגוריה:דגמי מכוניות שהושקו ב-1984
קטגוריה:מכוניות בריטיות
מונטגו
פוקיפארק

פארק הפוקימון [[2005]] 
פארק הפוקימון 2005 או פוקיפארק היה פארק שעשועים יפני שהתבסס על הזיכיון של פוקימון. הפארק היה פעיל בשני מיקומים בעבר. הפארק הוקם ביפן בשנת 2005, ובטאיוואן בשנת 2006. הפארק היה פתוח לציבור בין ה-18 במרץ 2005 ל-25 בספטמבר 2005, ביפן, וב-23 ביוני 2006, עד 24 בספטמבר 2006, בטאיוואן. כיום הפארק סגור בעקבות נכסים מוגבלים.

בטייוואן פתיחת הפארק הייתה במקביל לפרסומו של הסרט השמיני, פוקימון: לוקאריו והמסתורין של מיו. במסגרת פופולריות הסרט, המבקרים בפארק קיבלו מפה מיוחדת, בה ניתן היה להיעזר כדי להגיע לאי העליון ולתפוס את מיו.

== אטרקציות ==
האטרקציות המרכזיות של הפארק מתמקדות בפוקימונים מהדור השלישי, ובעיקר בפוקימונים האגדיים רייקוואזה, לאטיוס, לאטיאס וג'יראצ'י, למרות שחלקו מוקדש לפיקאצ'ו, סלבי ומיו, המופיעים בלוגו של הפארק. מבין האטרקציות שהוצעו בפארק:

* ריקוד פוקימון מיני-סיבוב הופעות 
* הספינינג של לוגיה 
* לכידת מיו 
* רכבת קרב שמיים קרועים 
* סיבוב שמח 
* טיול שמיים זרועי כוכבים 
* יער פיקאצ'ו 
* מכוניות מתנגשות - צוות אקווה נגד צוות מאגמה 
* האחים פיקאצ'ו - רכבת 
* הספארי המרהיב 
* ילדים צפים 
* מועדון דאיוסקי 
* מועדון לילה 
* הרפתקאות פוקימון בתלת-מימד 
* הרפתקאות דרכים 
* אזור הספארי

== הטבות למבקרי הפארק ==
הפארק שנפתח ביפן היה חינמי לכניסה, אך האטרקציות שבו היו כרוכות בתשלום. במתחם הפארק מוקמו שתי חנויות "רוקט פוקימון", ובהן נמכרו אביזרים לחובבי פוקימון ופריטים מיוחדים כמו כיסויי ראש של פוקימון, חולצות טריקו, גלויות ומזכרות רשמיות של פוקיפארק.

המבקרים שהכניסו את מערכת הנינטנדו DS לפארק, יכלו להוריד לקונסולה משחק ייחודי דרך DS Download Play ששמו PokéPark: Fishing Rally DS.

קטגוריה:פוקימון
קטגוריה:ציטוט עם תסריט בשפה זרה (יפנית)
קטגוריה:פארקי שעשועים באסיה
קטגוריה:יפן: אטרקציות תיירותיות
קטגוריה:טאיוואן: תרבות
סמסונג E1200

סמסונג E1200 (בעגה חרדית: סמסונג אברכים) הוא טלפון סלולרי מתוצרת סמסונג. הוא הוצג לראשונה בשנת 2012 בבריטניה. ייצורו הופסק ב-2015 עם הצגתו של יורשו - סמסונג E1202.

המכשיר תומך בדור 2, GSM.

מכשירים רבים מדגם זה "הוכשרו" על ידי ועדת הרבנים לענייני תקשורת לשמש כטלפון כשר לאחר שהוסרה מהם אפשרות שליחת מסרונים, בעקבות כך ועקב מחירו הזול יחסית, המכשיר הפך לנפוץ מאוד בקרב חרדים בישראל.

==קישורים חיצוניים==

* 

קטגוריה:מכשירים שהושקו ב-2012
קטגוריה:טלפונים סלולריים של סמסונג
קטגוריה:טלפונים סלולריים כשרים
יחסי הוותיקן – מקדוניה הצפונית

יחסי הוותיקן–מקדוניה הצפונית הם היחסים שבין מדינת קריית הוותיקן לרפובליקת מקדוניה הצפונית.

שתי המדינות נהנות מיחסים מצוינים, המבוססים על חברות, תמיכה והבנה הדדית.

==היסטוריה==
הרפובליקה של מקדוניה הצפונית הפכה למדינה עצמאית בשנת 1991, כאשר הכריזה על עצמאותה והיפרדותה מהרפובליקה הפדרלית הסוציאליסטית של יוגוסלביה. מדינת קריית הוותיקן הייתה בין המדינות שתמכו בעצמאותה וריבונותה של המדינה כבר מתחילתה.

יחסים דיפלומטיים מלאים בין הוותיקן למקדוניה הצפונית החלו ב-21 בדצמבר 1994. עם זאת, מדינת הוותיקן לא הייתה בין 131 המדינות שהכירו במדינה תחת שמה החוקתי, אלא הכירה בשם שבחר האו"ם: "הרפובליקה היוגוסלבית לשעבר של מקדוניה".

מקדוניה הצפונית זוכה לתמיכה מלאה של הוותיקן בבקשתה להצטרפות לאיחוד האירופי. כמו כן, הנהגת מקדוניה הצפונית מבקרת מדי שנה את האפיפיור בקריית הוותיקן במשך שנים רבות.

==ייצוג דיפלומטי==
עד שנת 2002 שגריר מקדוניה הצפונית בסלובניה היה גם השגריר בקריית הוותיקן, כשמאותה שנה מחזיקה מקדוניה הצפונית שגריר מיוחד למדינת הוותיקן השוהה ברומא.

למדינת הוותיקן ישנו שגריר השוהה בסלובניה וממונה גם על היחסים עם מקדוניה הצפונית.

==קישורים חיצוניים==

==הערות שוליים==
יחסי גאורגיה – מקדוניה הצפונית

יחסי גאורגיה–מקדוניה הצפונית הם היחסים שבין גאורגיה לרפובליקת מקדוניה הצפונית.

==היסטוריה==
ב-16 בפברואר 2019, במהלך ועידת מינכן לביטחון חתמו שרי החוץ של צפון מקדוניה וגאורגיה על פרוטוקול לייסוד יחסים דיפלומטיים פורמליים בין המדינות.

שנה קודם לכן נפגשו דוברי הפרלמנטים של שתי המדינות באיגוד הבין-פרלמנטרי בז'נבה, שם הגיעו השניים להבנות כי יש לחזק את היחסים הבילטראליים בין גאורגיה ומקדוניה, משום ששתי המדינות מתמודדות עם יעדים ואתגרים דומים, כמו ההצטרפות לאיחוד האירופי ולנאט"ו.

על פי העיתון היווני "אלפטרוטיפיה", גאורגיה תכננה להכיר במקדוניה בשנת 2010, אך משרד החוץ היווני איים על גאורגיה בווטו שיחסום את הצטרפותם לנאט"ו ואת הגישה שלהם לסיוע כספי של האיחוד האירופי, באם גאורגיה תחליט לעשות זאת. טענות אלה הופרכו מאוחר יותר על ידי משרד החוץ המקדוני.

==קישורים חיצוניים==

==הערות שוליים==
יחסי גרנדה–לוב

יחסי גרנדה–לוב הם היחסים שבין גרנדה למדינת לוב.

==היסטוריה==
היחסים בין שתי המדינות היו רשמיים לתקופה קצרה בלבד, משנת 1979 ועד לנובמבר 1983.

במהלך מבצע זעם דחוף, השתתפו 3 או 4 חיילים לובים לצד הכוחות הגרנדים.

בשנת 1982, כתב מנהיג גרנדה מוריס בישופ מכתב לשליט לוב, מועמר קדאפי, ובו הוא מבקש ממנו הלוואה ארוכת טווח על סך 6 מיליון דולר כדי להשלים את שדה התעופה הבינלאומי של גרנדה.

==הערות שוליים==
יחסי אוקראינה–מצרים

יחסי אוקראינה–מצרים הם היחסים שבין אוקראינה לרפובליקת מצרים הערבית.

==היסטוריה==
שתי המדינות מקיימות יחסים דיפלומטיים רשמיים משנת 1992.

משנת 1993 יש לאוקראינה שגרירות בקהיר ושגרירות כבוד באלכסנדריה, ולמצרים ישנה שגרירות בקייב.

==קישורים חיצוניים==
* [https://web.archive.org/web/20110201040616/http://www.mfa.gov.ua/egypt/en/ שגרירות אוקראינה בקהיר]
* [https://web.archive.org/web/20081112062546/http://www.mfa.gov.eg/Missions/ukraine/kiev/embassy/en-GB/default שגרירות מצרים בקייב]
יחסי בלגיה–מלטה

יחסי בלגיה–מלטה הם היחסים שבין בלגיה לרפובליקת מלטה.

==ייצוג דיפלומטי==
בלגיה מיוצגת במלטה על ידי שגריר המוצב ברומא ושגריר כבוד המוצב בוולטה.

מלטה מיוצגת בבלגיה באמצעות שגריר-תושב המוצב בבריסל, המכהן גם כשליח לנאט"ו.

שתי המדינות חברות באיחוד האירופי ובגוש האירו.

מלטה, בשונה מבלגיה, לא שותפה בנאט"ו, אך כן שותפה בשותפות לשלום.

==קישורים חיצוניים==
* [https://foreignaffairs.gov.mt/en/Embassies/ME_Brussels/Pages/ME_Brussels.aspx שגרירות מלטה בבריסל]
חרוטיים

חֲרוּטִיִּים (שם מדעי: Conidae) היא משפחה של חלזונות ימיים טורפים מהקבוצה חלזונות גבוהים שבמחלקת החלזונות, הידועים בזכות מבנה הקונכייה דמוית החרוט והארס של כמה מהמינים במשפחה.

== מאפיינים ==
המשפחה כוללת כ-800 מינים. גודל הקונכייה נע בין כמה מילמטרים עד לכמה סנטימטרים, הקונכייה הגדולה ביותר שנמדדה שייכת למין Kalloconus pulcher שנמצא בחופי אפריקה המערבית ואורכה 25.7 ס"מ.

למרות איטיותם הם מסוגלים לשגר לשון דמוית צילצל בעלת ארס קטלני המסוגל לשתק את הדג במהירות רבה כך שלא יספיק לברוח. חלק מהמינים ארסיים מאוד לבני אדם, כגון המין חרוט ארסי השוכן בחופי אילת והמין חרוט מסוכן, המסוגלים להרוג אדם בעזרת כמה מיליוניות גרם של ארס.

==קישורים חיצוניים==

* 

==הערות שוליים==

*
קטגוריה:בעלי חיים שתוארו ב-1815
קטגוריה:טקסונים שתוארו בידי קונסטנטין סמואל רפינסק
ארק (להקה)

סולן הלהקה, אולה סאלו
ארק (בשוודית: The Ark) היא להקת גלאם רוק שוודית.

==היסטוריה==
הלהקה הוקמה ב-1991.

ב-1996 הוציאה מיני אלבום עם ארבעה שירים שמתוכם השיר "Racing With The Rabbits" הוא הידוע ביותר, אך המיני אלבום זכה להצלחה מועטה.

ב-2000 הוציאה את אלבומה המלא הראשון "We Are the Ark" שמכר מעל 173,000 עותקים.

ב-2002 הוציאה את הסינגל "Father of a Son" הדיבר על הזכות לזוגות הומוסקסואלים לאמץ ילדים.

ב-2004 שירה "One of Us is Gonna Die Young" דורג במקום הרביעי במצעד הפזמונים השוודי.

ב-2006 הלהקה הופיעה בשגרירות השוודית בארצות הברית, במהלך ההופעה חברי הלהקה זכו לביקורת אודות הערה שהעירו אודות אירועי 11 בספטמבר.

ב-2007 היא נבחרה לייצג את שוודיה באירוויזיון לאחר שזכתה במלודיפסטיבלן, עם שירה "The Worrying Kind". הם סיימו במקום ה-18 עם 51 נקודות בתחרות שנערכה בהלסינקי.

ב-2010 הלהקה הודיעה על התפרקותה. בספטמבר 2011 הם ביצעו את הופעתם האחרונה בפארק השעשועים "Gröna Lund" בסטוקהולם מול קהל של 15,000 אנשים.

הם זכו במספר פרסים ונחשבים ללהקה השוודית המצליחה ביותר מאז אבבא.

==קישורים חיצוניים==

* 

==הערות שוליים==

קטגוריה:להקות שהוקמו בשנת 1991
קטגוריה:להקות שוודיות
קטגוריה:משתתפי אירוויזיון 2007
קטגוריה:נציגי שוודיה באירוויזיון
קטגוריה:משתתפי מלודיפסטיבלן 2006
קטגוריה:משתתפי מלודיפסטיבלן 2007
אווה יונסקו

אווה יונסקו (בצרפתית: Eva Ionesco; נולדה ב-18 ביולי 1965) היא שחקנית צרפתייה.

==ביוגרפיה==
יונסקו נולדה בפריז. אמה היא הצלמת ממוצא רומני אירינה יונסקו. אווה נולדה בעקבות מערכת יחסים שאמה ניהלה עם איש צבא הונגרי. כשהייתה בת שלוש, הוריה נפרדו.

בהיותה בת חמש החלה אמה לצלמה בעירום ולפרסם את התצלומים. בהיותה בת אחת עשרה, אמה צילמה אותה בעירום למהדורה האיטלקית של מגזין "פלייבוי". שנה לאחר מכן צולמה בעירום מלא לשער ה"דר שפיגל". ב-1977 איבדה אמה את המשמורת עליה, והיא גרה לזמן מה בבית הוריו של המעצב כריסטיאן לובוטן.

לאורך השנים נקטה יונסקו מספר הליכים משפטיים שבהם האשימה את אמה בהתעללות רגשית ותבעה לקבל לידיה תצלומים שבהם היא מופיעה בעירום כילדה. בשנת 1998 החרימה משטרת צרפת מאות תצלומים כאלה מדירתה של האם.

בשנות ה-80 למדה בבית ספר למשחק.

==משחק==
ב-1976 הופיעה לראשונה בקולנוע בסרטו של רומן פולנסקי "Le locataire".

ב-1977 הופיעה בקופרודוקציה הגרמנית-איטלקית "Maladolescenza".

ב-1985 גילמה את מיס צרפת בקומדיה "Les Nanas".

ב-1987 שיחקה בסרט הדרמה "Hôtel de France", המבוסס על יצירה של אנטון צ'כוב.

ב-1996 שיחקה בסרט "Le locataire" לצד מוניקה בלוצ'י. באותה שנה שיחקה גם בסרט "Encore", העוסק במשבר אמצע חיים של פרופסור באוניברסיטה.

ב-1999 שיחקה בסרט "La Patinoire" לצד ברוס קמפבל.

ב-2001 שיחקה בסרט "Un aller simple", המבוסס על רומן מאת דידייה ואן קאווליר.

בין עבודותיה בתיאטרון הן במחזה אגדת חורף של ויליאם שייקספיר.

==בימוי==
ב-2006 החלה לעסוק בבימוי, ב-2011 יצא לראשונה הסרט הראשון באורך מלא שביימה, הסרט נקרא "My Little Princess" וקיבל השראה ממערכת היחסים שלה עם אמה, שיחקה בו איזבל הופר.

==חיים אישיים==
היא אמא לבן. ב-2013 נישאה לעיתונאי סימון ליבראטי.

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה צרפתיות
קטגוריה:שחקניות תיאטרון צרפתיות
קטגוריה:במאיות קולנוע צרפתיות
קטגוריה:תסריטאיות קולנוע צרפתיות
קטגוריה:צרפתים ממוצא רומני
קטגוריה:צרפתיות שנולדו ב-1965
חרוט (סוג)

חלזון מהמין Conus ebraeus
חָרוּט (שם מדעי: Conus) הוא סוג של חלזונות ימיים טורפים במשפחה החרוטיים הכולל כמה מהמינים הארסיים ביותר של חלזונות בעולם.

עד שנת 2009, נהוג היה לכלול את כל המינים תחת הסוג חרוט (Conus), אך מחקרים מאוחרים יותר הציעו לפצל את המינים לכמה סוגים. מינים בסוג Conus ניתן למצוא בימים הטרופיים והסובטרופיים של העולם, בעומקים הנעים בין אזור התת-כרית ל-1,000 מ'. הקונכייה בעלת מאפיינים מגוונים, כגון הבליטות על הצריח, צורת הפיתול, שכבות ודפוס צבע. ידועים מינים רבים של מאובנים המופיעים לראשונה בשכבות הקרטיקון.

==מינים (רשימה חלקית)==
*חָרוּט צְרִיחוֹנִי (Conus acutangulus)
*חָרוּט מְנֻקָּד (Conus arenatus)
*חָרוּט חַד (Conus generalis maldivus)
*חָרוּט מְסֻכָּן (Conus geographus)
*חָרוּט שְׁחֹם-קַו (Conus nigropunctatus)
*חָרוּט קְלִיעוֹנִי (Conus nussatella)
*חֲרוּט קַוִּים (Conus quercinus)
*חָרוּט מְסֻרְטָט (Conus striatus)
*חֲרוּט כְּרִית (Conus taeniatus)
*חָרוּט כְּתֹם-כֶּתֶם (Conus tessulatus)
*חָרוּט אַרְסִי (Conus textile)
*חָרוּט יָם-תִּיכוֹנִי (Conus ventricosus)

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חרוטיים
קופ (שווייץ)

כיכר בלוופלאץ, ציריך.]] 
קופ קואופרטיב (בגרמנית: Coop Genossenschaft) היא אחת מחברות הקמעונאות והסיטונאות הגדולות בשווייץ. היא בנויה בצורת חברה שיתופית המונה כ-2.5 מיליון חברים. 

נכון לשנת 2015, קופ מפעילה 2,213 חנויות ומעסיקה יותר מ-54,000 עובדים בשווייץ. על פי נתוני ביו סוויס, התאחדות ההפקה האורגנית בשווייץ, קופ אחראי למחצית מכל המזון האורגני שנמכר בשווייץ. ביוני 2011 העניקה סוכנות הדירוג הגרמנית העצמאית oekom research AG לקופ את התואר "הקמעונאי הכי בר-קיימא בעולם". לקופ שלושה מותגים עיקריים: Coop Oecoplan (מוצרי חיי יום-יום שונים), Coop Naturaline (מוצרי טקסטיל) ו-Coop Naturaplan (אוכל). החברה מוכרת גם מוצרים הנושאים את התווית Max Havelaar. קופ אף מפרסמת מגזין שבועי בשם Coopzeitung (בגרמנית), Coopération (בצרפתית) ו-Cooperazione (באיטלקית). 

קופ מחזיקה גם בקו מוצרים בעלות נמוכה, "Prix garantie". החברה היא הבעלים של חברת השוקולד השווייצרית חלבה. 

לרשת יש נוכחות מקוונת הנקראת coop@home. אתר האינטרנט מציע הרבה מאותו מבחר הנמצא בחנויות קופ ומאפשר הזמנת מצרכים, יין, פרחים, ספרים ומוצרים אחרים ללקוחות בשווייץ ובליכטנשטיין. כיום היא משווקת את שירותיה בגרמנית, צרפתית, אנגלית ואיטלקית.

== סיקור ==
קבוצת קופ ממוקמת בשווייץ ופועלת בתחום הקמעונאות, הסיטונאות והייצור. קופ מפעילה פורמטים של חנויות בענפי המזון, מוצרים שאינם מזון ושירותים. יחד עם Transgourmet Holding AG, קופ הוא העסק השני בגודלו באירופה בעסקאות במזומן, סחורות ואספקה סיטונאית. בסך הכל, לקבוצת קופ יש כ-2,000 חנויות קמעונאות בשווייץ ו-124 שווקים בשווייץ ובמדינות אחרות באירופה. לקבוצת קופ יש כוח עבודה של כ-80,000 איש, כאשר 54,000 מהם עובדים בשווייץ. 

== היסטוריה ==
בשנת 1864 הקים תעשיין הטקסטיל ז'אן ג'ני-רפל את הקואופרטיב הצרכני הראשון של שווייץ, בשוונדן שבקנטון גלרוס. במהלך השנים הבאות הופיעו במדינה חברות שיתופיות רבות אחרות. בשנת 1890 חברו רבים מהם על מנת להקים את איגוד הצרכנים השווייצרים (Verband Schweizerischer Konsumvereine). בשנת 1969, שמו שונה לשם הנוכחי, קואופרטיב קופ (Coop Genossenschaft). 

בשנת 1927 הקימו איגוד הצרכנים השווייצרים והפדרציה השווייצרית לאיגודים מקצועיים את הבנק המרכזי השיתופי (Genossenschaftliche Zentralbank). הוא הפכה לחברת מניות בשנת 1970, ובשנת 1995 שמה שונה לבנק קופ (Banque Coop, Banca Coop). בשנת 1999 הפך בזלר קנטונלבנק לבעל המניות המהותי. ב-19 במאי 2017, התחייב המוסד לבצע מיתוג מקיף מחדש והפך לבנק קלר (Banque Cler, Banca Cler). 

== קישורים חיצוניים ==

* 

== הערות שוליים ==

קטגוריה:שווייץ: תעשייה
The Bee Gees Sing and Play 14 Barry Gibb Songs

The Bee Gees Sing and Play 14 Barry Gibb Songs הוא אלבום הבכורה של להקת הבי ג'יז שיצא לאור בנובמבר 1965 (האלבום "Bee Gees' 1st" הוא האלבום הבינלאומי הראשון של הלהקה). האלבום הופק על ידי חברת התקליטים האוסטרלית Leedon ויצא בשם "Barry Gibb & the Bee Gee's". מרבית השירים באלבום היו סינגלים שהוקלטו על ידי האחים גיב במהלך שלוש השנים שקדמו ליציאתו וכללו סגנונות מוזיקליים שונים.

==הפקה==
באלבום נכללו רק חמישה שירים חדשים שהוקלטו במיוחד. תשעת השירים האחרים היו שירים שהוקלטו במהלך השנים שקדמו ליציאת האלבום. סדר השירים באלבום נקבע על ידי המפיק ביל שפרד.

בארי גיב ניגן בגיטרה את המקצבים, בעוד מוריס ניגן בשאר הגיטרות. בשירים "I Was a Lover, a Leader of Men"ו- "How Love Was True" הוא ניגן בגיטרה המובילה, בשיר "I Don't Think It's Funny" ניגן על גיטרה אקוסטית ובשיר "To Be or Not to Be" ניגן על פסנתר. טרבור גורדון, חברם של האחים גיבס, ניגן על הגיטרה בשירים "Peace of Mind", "Wine and Women" ו-"Follow the Wind" אף על פי שלא ניתן לו קרדיט רשמי על עטיפת האלבום. בהמשך הוציא גורדון הקלטות של מספר שירים בשם "טרבור גורדון והבי ג'יז".

==רשימת השירים==

==קישורים חיצוניים==

קטגוריה:אלבומי בכורה מ-1965
קטגוריה:אלבומים באנגלית
ביצ'קראפט קווין אייר B-80

ביצ'קראפט קווין אייר B-80 הוא מטוס קל דו מנועי מתוצרת חברת ביצ'קראפט האמריקאית.

==שימושים צבאיים==
ביצ'קראפט קווין אייר B-80 שימש בחיל האוויר האמריקני כמטוס מנהלים ויועד בעיקר להובלת מפקדים.

===חיל האוויר הישראלי===
בחיל האוויר הישראלי הוא מכונה זמיר. נרכש לראשונה ב-1974 ושימש בטייסת 135 לתובלת חיילים ומפקדים, וכן כמטוס הדרכה בבית הספר לטיסה. הזמיר יצא משירות בחיל האוויר בשנת 2003<ref></ref>.

== גלריה ==
{| align="center" style="text-align: center;"
| <gallery widths="250" heights="200" perrow="2">
קובץ:Beechcraft Queen Air B-80 IAF Zamir in flight.jpg|ביצ'קראפט קווין אייר B-80 (זמיר) של טייסת 135 בחיל האוויר
קובץ:Beechcraft Queen Air B-80 IAF Zamir.jpg|ביצ'קראפט קווין אייר B-80 (זמיר) של טייסת 135 בחיל האוויר
</gallery>
|}

==קישורים חיצוניים==

* [https://www.iaf.org.il/191-18239-he/IAF.aspx?indx=1 המטוס באתר חיל האוויר]

== הערות שוליים ==

קטגוריה:מטוסי תובלה וקישור של חיל האוויר הישראלי
קטגוריה:מטוסי תובלה אמריקאיים
קטגוריה:מטוסים קלים
קטגוריה:קצרמר מטוסים
בנג'מין קוקו

בנג'מין קוקו (באנגלית: Benjamin Thomas Kuku; נולד ב-8 במרץ 1995) הוא כדורגלן ניגרי המשחק בעמדת החלוץ בקבוצת סונג נאם נגהה אן.

==קריירה==
קוקו התחיל את הקריירה שלו בקבוצת זלאו. בקיץ חתם בטרגו מורש וב-19 באוגוסט 2015 הושאל לאקדמיקה קלינקני מהליגה הרומנית. את העונה, סיים עם שבעה שערים ב-20 הופעות.

בקיץ , חזר לטרגו מורש. ב-23 ביולי 2016 ערך את הופעת הבכורה שלו בליגת העל הרומנית בהפסד 1–2 לגז מתאן מדיאש. ב-23 באוקטובר 2016 הבקיע את שער הבכורה שלו בקבוצה הבוגרת בתיקו 1-1 נגד סטיאווה בוקרשט.

ב-11 בינואר 2017 חתם בבוטושאן. בינואר הושאל לספסי ספאנטו ג'ורג'.

ב-22 באוגוסט 2018 חתם בהפועל כפר סבא מהליגה הלאומית. בעונת 2018/2019 שיחק בכל משחקי הליגה, היה מלך שערי הקבוצה עם 14 שערים והיה לו חלק מרכזי בעליה של הקבוצה לליגת העל.

ב-29 בינואר 2020 הושאל להפועל פתח תקווה.

ב-18 ביולי 2020 חתם במ.ס. כפר קאסם, אך כעבור כחודשיים חתם בהפועל רעננה.

ב-28 בינואר 2021 חתם בהפועל רמת השרון.

ב-9 ביולי 2021 חתם במכבי בני ריינה. בסיום העונה העפיל עם הקבוצה לליגת העל.

ב-26 ביולי 2022 חתם במכבי אחי נצרת.

ב-11 ביולי 2023 חתם בסקציה נס ציונה. ב-24 באוגוסט ערך הופעת בכורה בהפסד 0–1 לעירוני טבריה. ב-20 בדצמבר 2023 חזר לקדנציה שנייה בהפועל כפר סבא.

בקיץ עזב את ישראל אחרי 6 עונות וחתם בסונג נאם נגהה אן מליגת העל הווייטנאמית.

==תארים==
; הפועל כפר סבא
* הליגה הלאומית: 2018/2019

;מכבי בני ריינה
* הליגה הלאומית: 2021/2022

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:ג'וס: כדורגלנים
קטגוריה:כדורגלני טרגו מורש
קטגוריה:כדורגלני אקדמיקה קליניקן
קטגוריה:כדורגלני בוטושאן
קטגוריה:כדורגלני ספסי ספאנטו ג'ורג'
קטגוריה:כדורגלני הפועל כפר סבא
קטגוריה:כדורגלני הפועל פתח תקווה
קטגוריה:כדורגלני מועדון ספורט כפר קאסם
קטגוריה:כדורגלני הפועל רעננה
קטגוריה:כדורגלני הפועל רמת השרון
קטגוריה:כדורגלני מכבי בני ריינה
קטגוריה:כדורגלני מכבי אחי נצרת
קטגוריה:כדורגלני סקציה נס ציונה
קטגוריה:כדורגלנים זרים בישראל
קטגוריה:ספורטאים ניגרים ברומניה
קטגוריה:ספורטאים ניגרים בישראל
קטגוריה:ספורטאים זרים בווייטנאם
קטגוריה:ניגרים שנולדו ב-1995
Forza (סדרת משחקים)

Forza (תרגום באיטלקית: כוח) היא סדרת משחקי מרוצים לקונסולת האקס בוקס ולמחשב האישי (חלונות 10).

כיום הסדרה מפוצלת לשתי סדרות: Forza Motorsport שמתמקדת בנהיגה מקצוענית במסלולים סגורים, ו-Forza Horizon שמבוססת על עולם פתוח ומשחקיות ארקיידית.

==סדרת Forza Motorsport==
*Forza Motorsport
יצא ב-2005 ל-Xbox המקורי, וכולל 231 דגמי מכוניות ו-35 מסלולים, ובנוסף תמיכה ב-Xbox Live, במרוץ אונליין של עד 8 משתתפים.
*Forza Motorsport 2
יצא ב-2007 ל-Xbox 360, וכולל 349 דגמי מכוניות ו-47 מסלולים. המשחק היה הראשון בסדרה לתמוך נתמך בהגה של xbox וב-HDTV.
*Forza Motorsport 3
יצא ב-2009 ל-Xbox 360, וכולל 495 דגמי מכוניות ו-138 מסלולים. נוסף גם פיצ'ר של "פלאשבק" במקרה של התרסקות.
*Forza Motorsport 4
יצא ב-2011 ל-Xbox 360 וכולל 665 דגמי מכוניות ו-127 מסלולים. קמפיין הסינגלפלייר נעשה בשיתוף עם Top Gear, והמנחה ג'רמי קלארקסון.
*Forza Motorsport 5
יצא ב-2013 ל-Xbox One וכולל מעל 200 דגמי מכוניות ו-42 מסלולים. שיתוף הפעולה עם Top Gear נמשך כשאר נוספו שני המנחים ג'יימס מיי וריצ'רד האמונד.
*Forza Motorsport 6
יצא ב-2015 ל-Xbox One ולחלונות 10, וכולל מעל 450 דגמי מכוניות ומעל 70 מסלולים. נוצר שיתוף פעולה עם חברת פורד ועיצוב חדש לפורד GT.
*Forza Motorsport 7
יצא ב-2017 ל-Xbox One ולחלונות 10, וכולל מעל 700 דגמי מכוניות ומעל 200 מסלולים. המשחק הוא הראשון שתומך ב-4K וחל שיפור במנגנון מזג האוויר.
*Forza Motorsport
משחק שמהווה Reboot לסדרה. ייצא ל-Xbox Series וWindows בספטמבר 11.
==סדרת Forza Horizon==
*Forza Horizon
יצא ב-2012 ל-Xbox 360, וכולל מעל 300 דגמי מכוניות. עולם המשחק מדמה את מדינת קולורדו בארצות הברית.
*Forza Horizon 2
יצא ב-2014 ל-Xbox 360 ולXbox One, וכולל מעל 200 דגמי מכוניות. עולם המשחק מדמה את הריביירה הצרפתית וצפון איטליה, וכולל חבילת הרחבה של מהיר ועצבני.
*Forza Horizon 3
יצא ב-2016 ל-Xbox One ולחלונות 10, וכולל מעל 350 דגמי מכוניות. עולם המשחק מדמה את אוסטרליה, וכולל חבילת הרחבה של הוט וילס.
*Forza Horizon 4
יצא ב-2018 ל-Xbox One ולחלונות 10, וכולל מעל 750 דגמי מכוניות. עולם המשחק מדמה את בריטניה וכולל חילופים של עונות השנה וחבילת הרחבה של לגו.
*Forza Horizon 5
יצא ב-2021 ל-xbox series x/s ול-xbox one ולחלונות 10+11 וכולל מעל 535 דגמי מכוניות כאשר עולם המשחק מדמה את מקסיקו עם חילופים של עונות השנה

==קישורים חיצוניים==

*

==הערות שוליים==

קטגוריה:סדרות משחקי וידאו
קטגוריה:משחקי מרוץ ממוחשבים
קטגוריה:משחקי Windows
קטגוריה:משחקי וידאו משנת 2005
קטגוריה:משחקי וידאו משנת 2007
קטגוריה:משחקי וידאו משנת 2009
קטגוריה:משחקי וידאו משנת 2011
קטגוריה:משחקי וידאו משנת 2012
קטגוריה:משחקי וידאו משנת 2013
קטגוריה:משחקי וידאו משנת 2014
קטגוריה:משחקי וידאו משנת 2015
קטגוריה:משחקי וידאו משנת 2016
קטגוריה:משחקי וידאו משנת 2017
קטגוריה:משחקי וידאו משנת 2018
רובואוטו פולי

רובואוטו פולי (בקוריאנית: 로보카 폴리, באנגלית: Robocar Poli) היא סדרת אנימציה קוריאנית לילדים שנוצרה על ידי לי דונג-וו והופקה על ידי חברת Roi Visual.

הסדרה שודרה במקור ב-28 בפברואר 2011 ב-EBS. בישראל הסדרה שודרה בדיבוב לעברית בשנת 2013 בניק ג'וניור. לסדרה הופקו 5 עונות ו-130 פרקים באורך 11 דקות כל אחד, ו-2 סדרות ספין אוף.

שיר הפתיחה של הסדרה בעברית בוצע על ידי מייה קדוש וטליה ברקאי.

== עלילה ==
פולי וחבריו הם כלי רכב שיכולים להפוך לרובוטים. בכל פרק הם עוזרים לתושבי העיר "קריית מטאטא", בני אנוש וכל רכב מואנשים, כשהן נקלעות לצרות משונות. בסוף כל פרק מייעץ צוות החילוץ בחום לדמויות הנמצאות בסכנה.

== דמויות ומדבבים ==
במאי הדיבוב בעברית היו טליה ברקאי (בין השנים 2013-2015) ושרון בורגאוקר (משנת 2016), ומפיקת הדיבוב הייתה ענבר שטגר עזרא. את הסדרה תרגם עמית יוסוביץ'.
{| class="wikitable plainrowheaders" style="text-align:center;"
! |שם הדמות
! |שם המדבב/ת בעברית
|-
|פולי
|צביקה פורמן
|-
|רוי
|גדי לוי
|-
|אמבר / מימי
|טליה ברקאי
|-
|הלי
|שחר קדוש
|-
|ג'ין
|מייה קדוש
|-
|שוקי / מקס / כחול
|קובי ליקורמן
|-
|מוני / דורי
|דור סרוגו
|-
|ניקי / טובי / כתום
|עמית יוסוביץ'
|-
|ברונר / בני
|דניאל מגון
|-
|טרי / מר. בנאי / מר ספי
|אמנון וולף
|-
|סטייסי / סיסי
|אורלי קטן
|-
|אוטובוס / מר. גלגלן / ערבל
|גיא רושיניאק
|-
|רודי / טיטאן / צהוב
|דוריאל זוהר
|}

== שידור ==

== ספין-אוף ==
לסדרה יצאו שתי סדרות ספין אוף, בהן פולי וחבריו מופיעים: זהירות בדרכים עם פולי ובטיחות באש עם רוי.

==קישורים חיצוניים==
*

*

קטגוריה:סדרות הנפשה
קטגוריה:סדרות טלוויזיה לילדים
קטגוריה:סדרות הנפשה דרום-קוריאניות
קטגוריה:סדרות הנפשה ממוחשבת
קטגוריה:ניק ג'וניור: תוכניות וסדרות
קאלום בלו

דניאל ג'יימס קאלום בלו (באנגלית: Daniel James Callum Blue; נולד ב-19 באוגוסט 1977 בלונדון, אנגליה) הוא שחקן אנגלי המוכר בעיקר בשל תפקידו כקוצר הנשמות מייסן בסדרת הטלוויזיה "מתים במשרה חלקית" ותפקידו כגנרל זוד בסדרת הטלוויזיה "סמולוויל".

== פילמוגרפיה ==
=== סדרות טלוויזיה ===
{| class="wikitable"
!שנה
!סדרה
!תפקיד
! class="unsortable" |הערות
|-
|1999
|The Bill
|קארל וינק
|
|-
| rowspan="2" |2000
|Doctors
|דני
|
|-
|Casualty
|פול יוז
|
|-
| rowspan="2" |2001
|Where the Heart Is
|קלם ג'ונס
|
|-
|Shades
|ניק מקינטאייר
|מיני-סדרה
|-
|2002
|As If
|מארק
|
|-
|2003–2004
|מתים במשרה חלקית
|מייסון
|תפקיד ראשי
|-
|2005
|האנטומיה של גריי
|וייפר
|
|-
|2005–2006
|קרובות
|בוב ספנסר
|תפקיד ראשי
|-
|2007
|שושלת טיודור 
|אנתוני נייורט
|תפקיד חוזר
|-
|2008
|Dirt
|גרהם דנקן
|
|-
|2009–2011
|סמולוויל
|גנרל זוד
|תפקיד משני (נבל) בעונה 9
תפקיד אורח בעונה 10
|-
|2009
|הרפתקאות שרה ג'יין
|לורד מארצ'ווד
|
|-
|2010
|מקלט באפלה
|אדוארד פורסיית'
|
|-
|2011
|Zen
|קרלו
|
|-
|2013
|רופא להשכיר
|מיילוס
|
|-
|2014
|Saul: The Journey to Damascus
|אדאי
|
|-
|2015
|הוכחה
|פיטר ון אוון
|תפקיד ראשי
|-
| rowspan="2" |2018
|כופר
|ג'ורג' הריס
|
|-
|שטח מת
|אוון בות'
|
|}

==קישורים חיצוניים==

קטגוריה:שחקני קולנוע וטלוויזיה בריטים
קטגוריה:אנגלים שנולדו ב-1977
סם ויטוור

סמואל סטוארט ויטוור (באנגלית: Samuel Stewart Witwer; נולד ב-20 באוקטובר 1977 בגלנוויו, אילינוי, ארצות הברית) הוא שחקן ומדבב ומוזיקאי אמריקאי. 

הוא נולד וגדל בפרבר גלנוויו בפאתי שיקגו, אילינוי. יש לו אח אחד. ויטוור היה סולן בלהקה בתיכון גלנברוק סאות', בו גם למד דרמה ותיאטרון.

== פילמוגרפיה ==

=== קולנוע ===
{| class="wikitable sortable"
!שנה
!סרט
!דמות
!הערות
|-
|2006
|קראנק
|
|
|-
|2007
|הערפל
|ג'סאפ
|
|-
|2008
|Pathology
|
|
|-
|2009
|גיימר
|עובד סוציאלי
|
|-
|2010
|No God, No Master
|יוג'יניו ראוואריני
|
|-
|2011
|The Return of Joe Rich
|ג'ו נידרמן
|
|-
|2014
|כלבים בחלל
|קצבק
|בדיבוב לאנגלית
|-
| rowspan="3" |2015
|Tales of Halloween
|האנק
|
|-
|Wrestling Isn't Wrestling
|צ'יינה
|סרט קצר
|-
|מלחמת הכוכבים - פרק 7: הכוח מתעורר
|דמויות שונות
|דיבוב
|-
| rowspan="2" |2016
|רוג אחת: סיפור מלחמת הכוכבים
|דמויות שונות
|
|-
|Officer Downe
|ברנהאם
|
|-
|2017
|מלחמת הכוכבים - פרק 8: אחרוני הג'דיי
|דמויות שונות
|
|-
|2018
|סולו: סיפור מלחמת הכוכבים
|דארת' מול
|דיבוב
|-
|2019
|מלחמת הכוכבים - פרק 9: עלייתו של סקייווקר
|דמויות שונות
|
|}

=== טלוויזיה ===
{| class="wikitable sortable"
!שנה
!סדרה
!תפקיד
!הערות
|-
| rowspan="2" |2001
|ER
|טומי
|
|-
|Arliss
|
|
|-
|2001–2003
|ג'אג
|
|
|-
| rowspan="2" |2002
|מלאך שחור
|מארו
|
|-
|מרגלות בע"מ
|ג'ייסון
|
|-
| rowspan="3" |2003
|אנג'ל
|ג'ון סטולר
|
|-
|גוב האריות
|
|
|-
|מסע בין כוכבים: אנטרפרייז
|
|
|-
| rowspan="3" |2004
|פשע מן העבר
|ג'יימס קרייטון
|
|-
|NCIS
|רפאל
|
|-
|Star Trek: New Voyages
|
|
|-
|2004–2005
|בטלסטאר גלקטיקה
|
|
|-
| rowspan="2" |2006
|דקסטר
|ניל פרי
|
|-
|בונז
|מיטצ'ל דאונס
|
|-
| rowspan="2" |2007
|פילדלפיה זורחת
|
|
|-
|שארק
|ריצ'רד לי פרנקו
|
|-
|2007–2008
|CSI
|קאסלה
|
|-
|2008–2009
|סמולוויל
|דייוויס בלום
|
|-
|2010
|המתים המהלכים
|חייל בטנק
|
|-
|2011–2014
|Being Human
|איידן ווייט
|
|-
|2011–2020
|מלחמת הכוכבים: מלחמת המשובטים
|דארת' מול
|
|-
|2012
|Lego Star Wars: The Empire Strikes Out
|דארת' מול

פלפטין
|
|-
|2014
|גרים
|מקס רובינס
|
|-
|2015–2018
|Star Wars Rebels
|דארת' מול

פלפטין
|
|-
| rowspan="2" |2015
|Stalker
|ג'יימי טוליבר
|
|-
|רוזווד
|הית קזבלנקה
|
|-
|2016
|עד עצם היום הזה
|מיסטר הייד
|
|-
|2017
|חלומות חשמליים
|כריס
|
|-
| rowspan="2" |2018–2020
|סופרגירל
|בן לוקווד
|
|-
|Star Wars Resistance
|יו סיון
|
|-
|2019–2020
|ריברדייל
|צ'יפינג
|
|-
| rowspan="2" |2020
|DC Universe All Star Games
|עצמו
|
|-
|Star Wars: Jedi Temple Challenge
|סוכן
|
|}

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1977
קו איטקורה

קו איטקורה (ביפנית: 板倉 滉; נולד ב-27 בינואר 1997) הוא כדורגלן יפני המשחק בעמדת הבלם בבורוסיה מנשנגלדבך.

==קריירת מועדונים==
איטקורה התחיל את הקריירה בקבוצת הנוער של קוואסאקי פרונטייל, אליה הצטרף בגיל 9 ושימש כקפטן קבוצת הנוער. ב-6 באוגוסט 2016, איטקורה ערך את הופעת הבכורה שלו בקבוצה הבוגרת בהפסד 0–1 נגד קאשימה אנטלרס. ב-1 במרץ 2017, איטקורה הבקיע את שער הבכורה שלו בקבוצה בתיקו 1-1 נגד איסטרן.

בעונת , איטקורה הושאל לוגאלטה סנדאיי עד לסיום העונה. ב-25 בפברואר 2018, איטקורה הבקיע את שער הבכורה שלו בליגת העל היפנית בניצחון 0–1 נגד קאשיווה רייסול.

בינואר , איטקורה חתם במנצ'סטר סיטי מהפרמייר ליג, אך לא הצליח להשיג אישור עבודה והושאל לחרונינגן מליגת העל ההולנדית. בעונת שיחק בצעירי חרונינגן ובעונה לאחר מכן הצטרף לקבוצה הבוגרת.

ב-2 ביולי 2022 חתם בבורוסיה מנשנגלדבך.

==קריירה בינלאומית==
ב-24 במאי 2019, איטקורה נכלל בסגל הנבחרת לקראת קופה אמריקה 2019. ב-21 ביוני 2019, איטקורה ערך את הופעת הבכורה שלו בנבחרת בתיקו 2-2 נגד .

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

==קישורים חיצוניים==

== הערות שוליים ==

קטגוריה:בלמי כדורגל יפנים
קטגוריה:קשרי כדורגל יפנים
קטגוריה:כדורגלני קווסאקי פרונטלה
קטגוריה:כדורגלני מנצ'סטר סיטי
קטגוריה:כדורגלני חרונינגן
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:כדורגלני מונדיאל 2022
קטגוריה:כדורגלני בורוסיה מנשנגלדבך
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני גביע אסיה 2023
קטגוריה:יפנים שנולדו ב-1997
יחסי אסוואטיני–יפן

יחסי אסוואטיני–יפן הם היחסים הבילטרליים בין ממלכת אסוואטיני לבין יפן. היחסים בין שתי המדינות נוסדו במאי 1971. לאסוואטיני שגרירות בקואלה לומפור, מלזיה האמונה על היחסים עם יפן, ואילו ליפן שגרירות בפרטוריה, בירתה של דרום אפריקה, האמונה על היחסים עם אסוואטיני.

== סחר ==
נכון לשנת 2017, היקף הייצוא מיפן לאסוואטיני עמד על 1.26 מיליארד ין יפני וכלל בעיקר ייצוא פירות הדר ועיסות עצים. לעומת זאת, היקף הייצוא מאסוואטיני ליפן עמד על 90 מיליון ין, וכלל בעיקר רוכסנים ומכוניות.

לצד זאת, עמדו שווי מענקי התרבות מיפן לאסוואטיני על 92.1 מיליון ין.

== ראו גם ==
* יחסי יפן–ישראל
* יחסי אסוואטיני–ישראל

== קישורים חיצוניים ==

* [https://www.mofa.go.jp/region/africa/eswatini/index.html יחסי אסוואטיני–יפן], באתר משרד החוץ היפני
מחוז אל-באחה

מחוז אל-באחה (בערבית: منطقة الباحة) הוא מחוז בדרום-מערב ערב הסעודית. המחוז משתרע על פני 9,921 קמ"ר ולפי מפקד האוכלוסין האחרון משנת 2022 מתגוררים בו 339,174 בני אדם, מה שהופך אותו למחוז הקטן ביותר בממלכה, הן מבחינת שטח והן מבחינת כמות התושבים. בירת המחוז היא אל-באחה, שעל שמה הוא קרוי.

==קישורים חיצוניים==

* 

==הערות שוליים==

אל-באחה
ג'ייסון סיגרס

ג'ייסון סיגרס (באנגלית: Jason Siggers; נולד ב-24 באוגוסט 1985) הוא כדורסלן עבר אמריקאי, ששיחק בעמדת הקלע ברוב מהלך הקרירה בצרפת ובישראל. גובהו 1.93 מטרים ומשקלו 90 קילוגרם. שיחק בעבר בקבוצות מדנמרק, משווייץ, מצרפת, מישראל ומקוריאה הדרומית.

==קריירה==
סיגרס למד בתיכון סקייליין בדאלאס, טקסס, יחד איתו שיחק סי. ג'יי. מיילס. הוא שיחק כדורסל במכללת ניו מקסיקו ובאוניברסיטת אולבני שבניו יורק. בשנה הראשונה שלו באולבני, דורג סיגרס במקום השמיני בקרב מובילי המחוז המזרחי כשהוא קולע 14.2 נקודות ושלישי באחוזי קליעה מקו העונשין עם 82.9%. כמו כן הוא העמיד ממוצעים של 3.9 ריבאונדים ו-2.2 אסיסטים למשחק. ב-27 במרץ 2007 נבחר סיגרס לחמישייה הראשונה של המחוז.

את הקרירה המקצוענית החל במדי באקן ברס מליגת העל הדנית בה שיחק 5 משחקים בלבד והעמיד בהם ממוצע של 25 נק', 4.6 ריבאונדים ו-4.2 אסיסטים.

בעונה הבאה עבר לשחק בבונקורט מליגת העל השווצרית בה העמיד ממוצאים של 17 נק', 3.2 ריבאונדים ו-3 אסיסיטים.

בעונת 2009/10 חתם בליל מהליגה הצרפתית השנייה במדיה העמיד ממוצע של 18 נק', 4.6 ריבאונדים ו3.4 אסיסטים.

לאחר שעזב את ליל חתם לשנתיים רואן מטרופול בסקט גם היא מהליגה השנייה. בעונה הראשונה בקבוצה העמיד 18.6 נק' ו-4.2 ריבאונדים ובעונה השנייה 18.5 נק' ו-4.1 רביאונדים.

לאחר מכן שב לעונה נוספת בליל בה העמיד ממוצאים של 18.1 נק' ו-4.5 ריבאונדים. לקראת סיום העונה עבר לשטרסבורג IG מהליגה הבכירה והעמיד 10 נק' בממוצע בצמד משחקי הליגה ו-6.6 נק' ב-8 משחקים בפלייאוף.

בעונה הבאה, עונת 2013/14 שב סיגרס לליגה השנייה וחתם בבולזאק באסקט בה העמיד 13 נק' ו-3.7 ריבאונדים.

בעונה הבאה עבר לסן קנטן בה העמיד 14.4 נק' ו-3.6 ריבאונדים.

בעונת 2015/2016 שיחק בליגה הלאומית במדי הפועל גלבוע גליל, איתה זכה באליפות הליגה הלאומית והעפיל לליגת העל. בעונה זו העמיד 19.7 נק' ו-4.1 ריבאונדים. בעונת המשיך לשחק בהפועל גלבוע גליל, וזכה כשחקנה בפרס השחקן השישי של העונה בליגת העל. באותה עונה קלע לזכות קבוצתו שני סלי ניצחון נגד מכבי תל אביב. בעונה זו העמיד 17.1 נק' ו-4.3 ריבאונדים. בסיום העונה שיחק לתקופה קצרה ברפובליקה הדמוניקנית במדי טיטנאס לייסי. בעונת שיחק עבור מכבי ראשון לציון. בעונה זו העמיד 14.3 נק' בממוצע.

בעונת 2018/2019 שיחק בקבוצת קויאנג אוריונס מליגת העל הקוריאנית. בעונה זו העמיד 13.6 נק' ו-4.2 ריבאונדים ובמהלכה נפצע ושבר את ידו.

ב-9 בנובמבר 2019 חתם במדי הפועל חיפה מהליגה הלאומית בכדורסל וערך את הופעת הבכורה שלו יומיים לאחר מכן, במשחק ההפסד לקבוצתו לשעבר, גלבוע גליל, במסגרת גביע המדינה. בעונה זו העמיד 20.1 נק', 5.8 ריבאונדים ו2.8 אסיסטים. ביוני 2020, עם עלייתה לליגת העל בכדורסל, הפועל חיפה החתימה אותו לעונה נוספת. בעונתו השנייה בקבוצה העמיד 15.3 נק' ו-3.3 ריבאונדים.

ב-30 באוגוסט 2021 חתם במדי מכבי עירוני רעננה מהליגה הלאומית בכדורסל. בעונתו הראשונה בקבוצה העמיד 23.5 נק', 5.9 ריבאונדים ו-4.6 אסיסטיים. לאחר סיום העונה חתם בקבוצה לעונה נוספת. בסיום עונת 2022/23 העמיד ממוצעים של 18.7 נק' ו-3.9 ריבאונדים.

===חיים אישים===
סיגרס נשוי ללטויה ואב לשלושה, בנו הבכור הוא כדורסלן יוטה ג'אז קיונטה ג'ורג'.
==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:טקסס: כדורסלנים
קטגוריה:כדורסלני שטרסבורג
קטגוריה:כדורסלני הפועל גלבוע גליל
קטגוריה:כדורסלני מכבי ראשון לציון
קטגוריה:כדורסלני הפועל חיפה
קטגוריה:כדורסלני מכבי רעננה
קטגוריה:בוגרי אוניברסיטת אולבני
קטגוריה:אמריקאים שנולדו ב-1985
Japan Best

Japan Best הוא אלבום להיטים של הזמרת-יוצרת האמריקאית מריה קארי. האלבום יצא לאור ב-17 באוקטובר 2018, על ידי חברת התקליטים סוני מיוזיק אנטרטיינמנט יפן. כמו כן, באלבום נכללים שירים שונים, אותם ביצעה קארי במהלך הקריירה שלה.

עם יציאתו, הצליח אלבום הלהיטים להגיע אל המקום ה-53 במצעד האלבומים של יפן.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-2018
קטגוריה:אלבומי אוסף של מריה קארי
קטגוריה:אלבומי אוסף באנגלית
יחסי אורוגוואי–בלגיה

יחסי אורוגוואי–בלגיה הם היחסים שבין הרפובליקה המזרחית של אורוגוואי לבלגיה.

==סחר==
ישנם מספר הסכמים בין המדינות:
* [https://web.archive.org/web/20160304212718/http://www0.parlamento.gub.uy/htmlstat/pl/acuerdos/acue16856.htm הסכם קידום והגנה על השקעות] (1991)
* [https://web.archive.org/web/20160304105219/http://www.parlamento.gub.uy/htmlstat/pl/convenios/conv-ap-34801.htm הסכם ביטוח לאומי] (2006)

לחברה הבלגית "קטון נאטי" יש מתקן מרכזי לטיפול במכולות בנמל מונטווידאו.

כמו כן, בלגיה היא שותפת סחר משמעותית של אורוגוואי.

==ביקורים רשמיים==
בשנת 2008 ביקר פיליפ, מלך הבלגים באורוגוואי, יחד עם יזמים בלגים רבים שהיו מעוניינים בחיזוק היחסים הכלכליים בין המדינות.

באוקטובר 2011 ערך נשיא אורוגוואי חוסה מוחיקה ביקור רשמי בבלגיה.

==ייצוג דיפלומטי==
לאורוגוואי יש שגריר בבריסל, המכהן גם כשגריר בלוקסמבורג.

לבלגיה יש קונסוליית כבוד במונטווידאו המוסמכת על ידי השגרירות בבואנוס איירס.

==קישורים חיצוניים==

==הערות שוליים==
Touch Me

Touch Me (בעברית: גע בי) הוא אלבום האולפן הראשון של זמרת הפופ האמריקאית סמנתה פוקס. האלבום יצא לאור ב-7 ביולי 1986, על ידי חברת התקליטים ג'ייב רקורדס. מתוך האלבום יצא שיר הנושא "" שזכה להצלחה בינלאומית.

עם יציאתו נכנס האלבום אל המקום ה-24 במצעד הבילבורד 200.

== סינגלים ==
* "" - יצא לאור ב-10 במרץ 1986, כסינגל הראשון מתוך האלבום. השיר יצא כשיר הנושא מתוך האלבום, וכסינגל הבכורה של פוקס. השיר זכה להצלחה בינלאומית, תוך שהצליח לכבוש עשרות פסגות מצעדים.
*"" - יצא לאור בשנת 1986, כסינגל השני מתוך האלבום. השיר הצליח לשחזר את הצלחת הסינגל הקודם מתוך האלבום, תוך שכבש את פסגת מצעד השירים של שוודיה.
*"Hold On Tight" - יצא לאור בשנת 1986, כסינגל השלישי מתוך האלבום. השיר הצליח להגיע אל המקום ה-4 במצעד השירים שבפינלנד.
*"I'm All You Need" - יצא לאור בשנת 1986, כסינגל הרביעי והאחרון מתוך האלבום. השיר הצליח להגיע אל המקום ה-41 במצעד הסינגלים הבריטי, וה-67 במצעד השירים שבגרמניה.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכיר
|-
!בריטניה (BPI)
|כסף
|60,000
|-
!דנמרק (IFPI Denmark)
|כסף
|25,000
|-
!נורווגיה (IFPI Norway)
|זהב
|25,000
|-
!פינלנד (Musiikkituottajat)
|פלטינה
|55,870
|-
!שוודיה (GLF)
|פלטינה
|100,000
|}

== קישורים חיצוניים ==

== הערות שוליים ==

קטגוריה:אלבומי בכורה מ-1986
קטגוריה:אלבומי סמנתה פוקס
קטגוריה:אלבומים באנגלית
קטגוריה:אלבומי חברת ג'ייב רקורדס
Samantha Fox

Samantha Fox (בעברית: סמנתה פוקס) הוא אלבום האולפן השני של זמרת הפופ האמריקאית סמנתה פוקס. האלבום יצא לאור ביולי 1987, על ידי חברת התקליטים ג'ייב רקורדס. מתוך האלבום יצא השיר "Nothing's Gonna Stop Me Now" שזכה להצלחה בינלאומית.

עם יציאתו נכנס האלבום אל המקום ה-22 במצעד האלבומים הבריטי.

== רקע והפקה ==
האלבום הופק על ידי ג'ון אסטרופ, סטיב לאוול, פול פורס, טימי אלן וסטוק אייטקן ווטרמן. האלבום מכיל בתוכו שירים בסגנון הפופ רוק, ובסגנון הפריסטייל. בין היתר, יצא האלבום בפורמטים שונים.

כמה עשורים לאחר צאתו, הועלה האלבום לרשת הזרמת המדיה ספוטיפיי.

==רשימת רצועות==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי סמנתה פוקס
קטגוריה:אלבומים באנגלית
קטגוריה:אלבומי חברת ג'ייב רקורדס
סינדי כהן

סינדי כהן (באנגלית: Cindy Cohn; נולדה ב-30 בנובמבר 1963) היא עורכת דין יהודייה-אמריקאית לזכויות אזרחיות המתמחה בדיני הפרת פרטיות, פשעי אינטרנט וזכויות אלקטרוניות.

==ביוגרפיה==
כהן נולדה בדטרויט, שבמישיגן, ארצות הברית. למדה משפטים באוניברסיטת מישיגן. היא למדה לתואר ראשון באוניברסיטת איווה ובבית הספר לכלכלה של לונדון.

==קריירה==
לפני שהחלה בקריירת עריכת הדין, עבדה כשנה במרכז האו"ם לזכויות אדם בז'נבה.

בשנת 2000 מונתה ליועצת המשפטית של קרן החזית האלקטרונית, ובשנת 2015 מונתה למנכ"לית בפועל שלה. היא משמשת כחברת דירקטוריון העמותות "Human Rights Advocates" ו"Verified Voting Foundation".

===משפטים מפורסמים===
כהן ייצגה את דניאל ג'יי ברנשטיין ואת קרן החזית האלקטרונית במשפטם נגד מדינת ארצות הברית בתיק הקובל על איסור ייצוא קריפטוגרפיה מארצות הברית בשנים 1995–1997. התיק זכה לפרסום רב.

בין השנים 2002–2012 היא ייצגה את קרן החזית האלקטרונית בתובענה ייצוגית נגד חברת AT&T, בטענה כי החברה סייעה בצורה לא חוקית למעקבים של הסוכנות לביטחון לאומי האמריקאית, וסיפקה האזנות סתר ומכירת נתונים.

בשנים 2005–2007 הייתה שותפה בתביעה הייצוגית שהוגשה נגד חברת "Sony BMG" בשל אי שמירת ניהול הזכויות הדיגיטלי של לקוחותיהם. כמו כן הובילה בהתנדבות את התביעה נגד חברת "Diebold Nixdorf".

==פרסים והוקרה==
* 1997 - מנה אותה מגזין עורכי הדין של קליפורניה כאחת מ"עורכות הדין של השנה".
* 2006 - נבחרה על ידי כתב העת למשפט לאומי לאחת ממאה עורכי הדין המשפיעים בארצות הברית.
* 2010 - קיבלה את פרס ואנגרד מהמחלקה לקניין רוחני של לשכת עורכי הדין בקליפורניה.
* 2012 - קיבלה את פרס חופש המידע ע"ש ג'יימס מדיסון מאיגוד העיתונאים המקצועיים של צפון קליפורניה.
* 2018 - נבחרה על ידי מגזין פורבס לאחת מ"חמישים הנשים המובילות בטכנולוגיה בארצות הברית".

==קישורים חיצוניים==

* [https://www.eff.org/about/staff/cindy-cohn הביוגרפיה של כהן] באתר קרן החזית האלקטרונית
* [https://www.c-span.org/person/?cindycohn הרצאות] באתר C-SPAN
* [https://www.commondreams.org/author/cindy-cohn מאמרים מאת סינדי כהן]

==הערות שוליים==

קטגוריה:עורכות דין יהודיות אמריקאיות
קטגוריה:עורכי דין יהודים אמריקאים
קטגוריה:יועצים משפטיים
קטגוריה:עורכות דין חברתיות
קטגוריה:פעילות חברתיות יהודיות
קטגוריה:פעילות חברתיות אמריקאיות
קטגוריה:פעילים חברתיים אמריקאים
קטגוריה:עורכות דין אמריקאיות במאה ה-20
קטגוריה:בוגרות אוניברסיטת איווה
קטגוריה:בוגרי אוניברסיטת איווה
קטגוריה:בוגרות אוניברסיטת מישיגן
קטגוריה:בוגרי בית הספר למשפטים באוניברסיטת מישיגן
קטגוריה:אמריקאיות שנולדו ב-1963
קטגוריה:אמריקאים שנולדו ב-1963
רכס לקי (קולומביה הבריטית)

רכס לקי (באנגלית: Leckie Range) הוא רכס הרים במערב פרובינציית קולומביה הבריטית שבקנדה.

הרכס מהווה תת-רכס של רכסי צ'ילקוטין, המהווים חלק מרכסי פסיפיק, המהווים בתורם חלק מהרי החוף של קולומביה הבריטית.

הרכס ממוקם צפונית מערבית לאגם גאן, בין נחל לקי ונחל סלים. ממערב לרכס מצוי אגם לקי.

שטחו של הרכס 78 קמ"ר.

אורכו של הרכס 15 קילומטרים, ורוחבו 5 קילומטרים.

חלקו המזרחי של הרכס ממורכב ממצוקים רחבים, וחלקו המערבי מורכב מצוקים בודדים רבים הסמוכים זה לזה.

== היסטוריה ==
=== מקור השם ===
ב-12 בדצמבר 1939 הוחלט לקרוא לרכס בשם "הרי לקי" (Leckie Mountains). ב-6 בספטמבר 1951 הוחלט לשנות את השם לשמו הנוכחי - "רכס לקי".

== קישורים חיצוניים ==
* [https://apps.gov.bc.ca/pub/bcgnws/names/893.html רכס לקי] באתר ממשלת קולומביה הבריטית
* [https://bivouac.com//ArxPg.asp?ArxId=1131 רכס לקי] באתר אנציקלופדיית ההרים הקנדית

==הערות שוליים==

לקי
סקרסדייל

סקרסדייל (באנגלית: Scarsdale) היא עיירה במחוז וסטצ'סטר שבמדינת ניו יורק, ארצות הברית, הממוקמת כ-20 קילומטרים צפונית למנהטן.

==היסטוריה==
אדמת העיירה נרכשה בסוף המאה ה-17 על ידי קיילב היטקות' (שהיה ראש העירייה ה-31 של ניו יורק), ובשנת 1701 הקים בה אחוזה מלכותית. מקור שם העיירה הוא מהכפר סאטון סקרסדייל, הממוקם במחוז דרבישייר שבממלכה המאוחדת, משם הגיעו אבותיו. לאחר מותו של היטקות' בשנת 1721, בנותיו ירשו את האדמה. בשנת 1774 עיזבונו חדל וב-7 במרץ 1788 סקרסדייל נוסדה באופן רשמי. ההתיישבות החדשה חוותה לחימה במהלך המהפכה האמריקאית. מאורעות אלה שימשו את הסופר ג'יימס פנימור קופר לכתיבת ספרו "המרגל".

בשנת 1846 העיירה חוברה לקו הרכבת של הארלם-ניו יורק. בתחילת המאה ה-20 הוקמו מוסדות שונים בעיירה, בין היתר בתי ספר וחנות מכולת ראשונה שנפתחה בשנת 1912. בשנת 1915 עלה מספר התושבים לכ-3,000. בשנת 1930 מספר התושבים האמיר לכ-10,000.

==גאוגרפיה==
לפי נתוני לשכת מפקד האוכלוסין של ארצות הברית, שטח העיירה הוא 17 קמ"ר, מתוכם 0.15 אחוז מים. העיירה ממוקמת כ-40 קילומטרים ממידטאון מנהטן, אליה ניתן להגיע ברכבת תוך כ-30 דקות. בעיירה שורר אקלים יבשתי (Dfa במיון לפי שיטת קפן), עם מזג אוויר חורפי קר ומושלג, ומזג אוויר קיצי חם ולח. הטמפרטורות בקיץ הן בין 16.8 ל-30 מעלות צלזיוס ובחורף בין 4 למינוס 6.6 מעלות צלזיוס.

==אוכלוסייה==
במפקד האוכלוסין לשנת 2000, חיו בעיירה 17,823 תושבים, מתוכם 84.1% לבנים, 12.6% אסיאתים, 1.5% אפרו-אמריקאים ו-2.6% היספנים או לטיניים. צפיפות האוכלוסין הייתה 1,036.4 תושבים לקמ"ר.

השכר החציוני השנתי בעיירה עמד על 182,792 דולרים למשק בית, ו-291,542 דולרים למשפחה. ההכנסה הממוצעת לנפש עמדה על 89,907 דולרים. נתונים אלה מיקמו את העיירה במקום ה-59 בקרב הערים בעלות ההכנסה הגבוהה ביותר בארצות הברית, ובמקום השני בקרב הערים בהן מספר התושבים גבוה מ-10,000. כ-1.7% ממשפחות העיירה ו-2.8% מתושביה חיו מתחת לקו העוני, ביניהם 3.2% ילדים מתחת לגיל 18 ו-2.3% בקרב האוכלוסייה המבוגרת מעל גיל 65.

נכון לשנת 2000, סקרסדייל היא יעד מבוקש בקרב יפנים המתגוררים בארצות הברית. בשנת 1991, המוני אנשי עסקים יפניים העובדים בניו יורק, העתיקו את מגוריהם לסקרסדייל. בעיירה פעילה גם קהילה יהודית גדולה.

בשנת 2018 דורגה העיירה במקום השלישי ברשימת הערים האמידות של בלומברג.

==חינוך==
בעיירה קיימים חמישה בתי ספר יסודיים, חטיבת ביניים אחת ותיכון אחד.

==קישורים חיצוניים==

* 
* 
* 

==הערות שוליים==

קטגוריה:מדינת ניו יורק: עיירות
קטגוריה:מדינת ניו יורק: כפרים
קטגוריה:יישובים שהוקמו ב-1788